บอก 5 เหตุผลที่นักลงทุนควรต้องมีที่ปรึกษาการลงทุนส่วนตัว
1. ตกขบวนข่าวสาร แม้ว่าเราจะอยู่ในยุคดิจิทัลที่สามารถติดตามข่าวสารได้อย่างรวดเร็วจากหลากหลายช่องทาง แต่เรากลับตกขบวนข่าวสารเหล่านั้นหลายครั้งหลายหน เพราะไม่มีเวลามาไถโซเชียล เปิดอินเทอร์เน็ตเพื่ออัปเดตข่าวสารการลงทุน ซึ่งบางครั้งรู้ช้าไปแค่ไม่กี่นาทีเราก็อาจพลาดโอกาสการลงทุนไปเสียแล้ว 

2. ไม่มีเวลาจัดการ หากคุณเป็นพนักงานออฟฟิศที่วัน ๆ ยุ่งอยู่แต่กับงานประจำจนไม่มีเวลาวางแผนการลงทุน แค่เดินทางไปทำงานกลับบ้านก็หมดเวลาไปหนึ่งวันเต็มแล้ว หรือบางคนอาจจะเริ่มลงทุนไปแล้วแต่ไม่มีเวลามาคอยอัปเดตพอร์ตให้เข้ากับสถานการณ์ตลาด เรียกได้ว่าก็แค่ลงทุนไป พอมีเวลาเปิดพอร์ตดูอีกทีลมแทบจับ เพราะพอร์ตแดง นั่งหนาวบนดอยกันถ้วนหน้า

3. ศึกษาไม่พอ หลายครั้งเราอาจจะเกิดความรู้สึกท้อใจกับการลงทุนที่ไม่ประสบความสำเร็จเสียที เพราะไม่ว่าจะศึกษาเกี่ยวกับการลงทุนมากมายเพียงใด แต่ก็ยังรู้สึกว่าความรู้ที่มีนั้นยังไม่พอกับโลกการลงทุนที่ดูแล้วกว้างใหญ่เสียเหลือเกิน ซึ่งกว่าจะรู้ลึกรู้จริงได้ก็ต้องใช้เวลาและประสบการณ์มากพอสมควร บ้างก็ฮึบสู้ต่อด้วยการศึกษาเพิ่ม บ้างก็หนีไปพักใจพักการลงทุนไว้ชั่วคราว บ้างก็ถอนตัวออกจากโลกการลงทุนอย่างถาวร 

4. เป้าหมายไม่ชัดเจน ก่อนที่เราจะเริ่มลงทุนในสินทรัพย์ใด ๆ เราต้องตอบคำถามนี้ให้ได้เสียก่อนว่าจริง ๆ แล้วเราลงทุนไปเพื่ออะไรกันแน่ เพราะหากเป้าหมายการลงทุนของคุณไม่ชัดเจนก็คงยากที่จะลงทุนให้ประสบความสำเร็จดั่งใจหวัง หรือไม่บางท่านอาจจะมีเป้าหมายการลงทุนในใจอยู่แล้ว เช่น เก็บเงินล้านแรก ซื้อบ้าน ซื้อรถ แต่ไม่ว่าจะลงทุนเท่าไรก็ยังไม่ถึงเป้าหมายนั้นเสียที เนื่องจากเป้าหมายการลงทุนของแต่ละคนนั้นไม่เหมือนกัน ที่ปรึกษาการลงทุนส่วนตัวจึงจะเข้ามาเป็นผู้ช่วยวางแผนและออกแบบพอร์ตการลงทุนที่เหมาะสมกับสไตล์ ความเสี่ยง และเป้าหมายของนักลงทุนแต่ละท่าน ทำให้คุณมองเห็นเป้าหมายการลงทุนได้ชัดเจนขึ้น พร้อมเดินทางไปด้วยกันจนกว่าจะส่งคุณถึงทุกเป้าหมายในโลกการลงทุน

 5. ไม่รู้จะเชื่อใคร  เห็นโอกาสการลงทุนมาอยู่ตรงหน้าแต่ก็ยังไม่มั่นใจ ลังเลไม่กล้าลงทุน หรือไปฟังมาจากเพื่อนบอกบ้าง คนรู้จักบอกบ้าง พ่อแม่พี่น้องญาติผู้ใหญ่ไลน์มาบอกในกลุ่มบ้าง แต่ก็ไม่รู้ว่าไปเอาแหล่งข่าวมาจากไหน เชื่อถือได้มากน้อยเพียงใด เกิดคำถามมากมายขึ้นในหัวจนว้าวุ่นไปหมด แต่หันซ้ายหันขวาก็ไม่รู้ว่าจะถามใครดี
ความรู้ทางการเงิน